ଭୁବନେଶ୍ୱରଃ ବାତ୍ୟା 'ଫନି' ଏବେ ଇଣ୍ଟର୍ନେଟ୍ରେ ଏକ ପ୍ରମୁଖ ବିଷୟବସ୍ତୁ ପାଲଟିଛି। ବିଭିନ୍ନ ସେଲିବ୍ରେଟି, ଘରୋଇ ସଂସ୍ଥା, ଗଣମାଧ୍ୟମ ସଂସ୍ଥା ଆଦି ସୋସିଆଲ୍ ମିଡିଆରେ ଓଡ଼ିଶାବାସୀଙ୍କୁ ସୁରକ୍ଷିତ ରହିବା ପାଇଁ 'ଫନି' ପୂର୍ବରୁ କହିଥିବା ବେଳେ 'ଫନି' ତା'ର ତାଣ୍ଡବ ରଚିବା ପରେ ବି ସୋସିଆଲ୍ ମିଡିଆରେ ନିଜର ଦୁଃଖ ପ୍ରକାଶ କରିଛନ୍ତି। ଘଟିଥିବା କ୍ଷୟକ୍ଷତି ପାଇଁ ନିଜର ଦୁଃଖ ପ୍ରକାଶ କରି ହରଭଜନ ସିଂହ, ବିରେନ୍ଦ୍ର ସେହ୍ବାଗ, ସଚିନ ତେନ୍ଦୁଲକର ଆଦି କ୍ରିକେଟ୍ ତାରକା ଶୁକ୍ରବାର ନିଜର ସମବେଦନା ଜଣାଇଥିଲେ।
ବାତ୍ୟା ସମୟରେ ଫେସ୍ବୁକ୍ରେ ଆରମ୍ଭ ହୋଇ ଯାଇଥିଲା 'ଆଇ ଆମ୍ ସେଫ୍' ଅଭିଯାନ । ଏହା ଜରିଆରେ ସୁରକ୍ଷିତ ଥିବା ବ୍ୟକ୍ତିମାନେ ନିଜ ସଂପର୍କରେ ସେମାନଙ୍କ ଶୁଭେଚ୍ଛୁଙ୍କୁ ସୂଚନା ଦେଇ ପାରୁଥିଲେ।
